ขนมถังแตก ขนมที่ได้ทานบ่อยเวลาไปเดินเที่ยวตามงานวัดสมัยเด็ก ๆ ปกติทานแบบเดิม ๆ มากกว่าไส้อื่น ถังแตกมะพร้าว+น้ำตาล+งา นาน ๆ จะทานรสอื่น ไม่ว่าจะเป็นสังขยา เผือก หรือ ข้าวโพด รสอื่นนอกจากนี้ไม่เคยทานค่ะ

แล้วก็ได้เห็นร้านนี้จากวงใน ถังแตกฝอยทอง อ่านที่เพื่อน ๆ เขียนเสร็จ ถังแตกฝอยทองลอยมาเต็มความคิดเลย ค่ะ 555  

เดินออกจาก รพ.ศิริราชไปหาร้าน ..เดินไปทางลงท่าน้ำพรานนก สังเกตธนาคารกสิกรไทย แล้วก็พบร้านป้าติ๋ม 

ถึงร้านก็ไม่สั่งนะคะ ไปยืนดูป้าขายอยู่พักใหญ่ ร้านขายดีมาก ลูกค้าซื้อไม่ขาด ลูกค้าสั่งจากด้านธนาคารก็มี จากรถรับจ้างบนถนน ทำกันไม่หยุดมือ ..ที่จริงไปยืนดูว่าไส้อะไรขายดีสุด ..แล้วก็ สรุปไม่ได้...ลูกค้าซื้อสารพัดไส้ค่ะ ทั้งเผือก มะพร้าว ฝอยทอง ข้าวโพด ..

เราไม่เคยทานไส้ฝอยทองท่องมาแล้ว ว่าแล้วก็สั่งเถอะ ไส้ฝอยทอง 2 ชิ้น ๆ ละ 15 บาท ไส้อื่นไม่ได้สั่งชิมค่ะ

เราทิ้งคนใกล้ชิดไว้ที่ศูนย์อาหาร ว่าแล้วก็ต้องถือไปฝาก แล้วก็ได้ชิมกันร้อน ๆ ค่ะ แป้งของทางร้านนุ่มมาก ไม่มีรสเปรี้ยว อย่างที่คุ้นกับแป้งถังแตก มีไข่ขาว+น้ำตาลแต่งหน้า ด้านบนใส่ฝอยทอง ซึ่งรสชาติหวานน้อย ไม่ฉ่ำน้ำตาล แต่ก็ไม่กระด้าง ทานรวม ๆ ร้อน ๆ อร่อยค่ะ ????